Latino sine flexione
Ël Latino sine flexione, ciamà 'dcò Interlingua (da nen confonde con l'Interlingua dla IALA), a l'é na lenga elaborà a taulin dal matematich piemontèis Giuseppe Peano. As trata 'd na version semplificà dël Latin classich anté ch'a son gavaje tute le dificoltà dle terminassion (declinassion). Grassie a la reputassion dl'autor, cost progèt a l'ha tirà l'atension ëd vàire, ma a l'ha mai avù 'n grand bon ésit, e a l'é stàit motobin criticà. Malgré sòn, Peano a l'ha publicà vàire test an ës lenga e a l'ha dovrala për soe lession. 

Tra la fin dël sécol ch'a fa XIX e ël prinsipi dël sécol ch'a fa XX a j'ero dësvlupasse vàire moviment ch'a possavo për la creassion ëd na lenga artifissial antërnassional. An Piemont, un travaj parèj a l'havìa già falo ant ël 1890 Daniele Rosa, con sò Nov Latin. Le doe pì spantià d'antlora a j'ero ël volapük e l'esperanto. Ëdcò Peano, possà dal filòsof Louis Couturat, a fa soa propòsta ant ël nùmer dël 20 d'otóber 1903 ëd soa arvista, arfasend-se a sugeriment ch'as trovavo già ant jë scrit ëd Leibniz: na forma ëd latin sensa gramàtica, ch'a ciama latino sine flexione. Al prinsipi dël Neuv-sent ël volapük a l'era giumai an declin e ant lë dzèmber 1908 Peano a intra ant l'academia ch'a sostnìa costa lenga e as càndida a fene ël diretor. Na vira elegiù a në cambia ël nòm an Academia pro interlingua e a në slarga ël but a l'arserca d'un consens për l'adossion ëd na lenga antërnassional. A restërà diretor dl'academia fin-a a soa mòrt. Belavans, soa dedission a cost moviment a-j gava temp e anteresse për l'arserca matemàtica, che a sarà mai pì aj livej ëd prima.

Morfologìa 

A parte da la desinensa dël genitiv dël nòm an latin as riva a la terminassion conform a ës régole:

Pr' ël plural as gionta -s al desinensa del nòme an Latino sine flexione.

Agetiv 
J'agetiv a son formà parèj:

 Se la desinensa latin-a dël neutro singolar a l'é -um, chila a vnirà -o an Latino sine flexione. (Esempi: novus, nova, novum (nuovo) = novo)
 Se la desinensa latina dël neutro singolar a l'é -e, chila a resta -e an Latino sine flexione. (Esempi: fortis, fortis, forte (forte) = fòrt)

Përnòm

Përnòm përsonaj

Verb 

 Se 'l verb latin a fà part ëd la prima coniugassion, as deuvra la vocal -a coma desinensa.
 Se 'l verbo latin a fà part ëd la sconda o dla tersa coniugassion, as deuvra la vocal -e coma desinensa.
 Se 'l verbo latin a fà part dla quarta coniugassion, as deuvra la vocal -i coma desinensa.

Ël verb, donca, a l'é coniugà con coste desinense:

 -a/-e/-i pr' ël present
 -are/-ere/-ire pr' l'anfinì
 -ato/-eto/-ito pr' ël partissipi passà

Dj'esempi

Tacito, De origine et situ Germanorum (Germania) (fragmentum initiale)

Vos d'àutre anliure 

 Interlinguistica
 Nov latin

Anliure esterne 

 (latino sine flexione) Revista "Discussiones", de Academia Pro Interlingua (1909-13)

Lenghe artifissiaj